《得陈元水先生书却寄》
明代·黎延祖

十年音问尚茫茫，惊鹤遥传在建阳。忽见虎头城有信，因悲马革事重伤。

循陔瞻望嗟何及，履石存心忆每狂。闻道家山憔悴尽，须眉争似旧时长。

作者简介：黎延祖（约一六二七—？），字方回。番禺人。遂球长子。明思宗崇祯贡生，以父荫锦衣卫指挥佥事。明亡，隐居不仕。有《瓜圃小草》。清同治《番禺县志》卷四二有传。